Τσίζκεϊκ σουηδικό με αμύγδαλο - Ostkaka
Ostkaka ένα σουηδικό τυρογλυκό που σερβίρουν όλο τον χρόνο σε γιορτινές περιόδους και ως βασικό χαρακτηριστικό του έχει την αμυγδαλόσκονη.
800 γρ. τυρί cottage , 150 γρ. ζάχαρη άχνη , 200 γρ. κρέμα γάλακτος με 35-36% λιπαρά + 100 γρ. επιπλέον, χτυπημένη στο μίξερ σε σαντιγί, για το σερβίρισμα (προαιρετικά) , 6 αυγά  , 50 γρ. αμύγδαλα λευκά, αλεσμένα σε σκόνη (ή έτοιμη αμυγδαλόσκονη – τη βρίσκουμε σε μεγάλα σούπερ μάρκετ και σε  μαγαζιά με βιολογικά τρόφιμα) , λίγο βούτυρο για το ταψί , μύρτιλα (ή φράουλες) ή μαρμελάδα της αρεσκείας μας για το σερβίρισμα
Για το οstkaka, προθερμαίνουμε τον φούρνο στους 160°C.Σε έναν πολυκόφτη πολτοποιούμε μαζί το τυρί, τη ζάχαρη και τα 200 γρ. κρέμα γάλακτος.Προσθέτουμε σταδιακά τα αυγά και τη σκόνη αμυγδάλου και δουλεύουμε λίγο ακόμα το μείγμα, να ομογενοποιηθεί.Βουτυρώνουμε ένα ταψί διαμέτρου 24 εκ.  και στρώνουμε αντικολλητικό χαρτί, καλύπτοντας τον πυθμένα και τα τοιχώματα, αφήνοντας τις άκρες του χαρτιού να εξέχουν.Αδειάζουμε το μείγμα στο ταψί και ψήνουμε στον  προθερμασμένο φούρνο για 50-60 λεπτά.Ξεφουρνίζουμε, αφήνουμε να κρυώσει, ξεφορμάρουμε και το σερβίρουμε με τα μύρτιλα,  τις φράουλες ή τη μαρμελάδα.Αν θέλουμε, συνοδεύουμε κάθε κομμάτι του οstkaka  με μία κουταλιά άγλυκη σαντιγί.
Αμύγδαλα,Τυρί,Φρούτα